open-index/open-wikipedia-markdown huggingface dataset:
Uždrausti sapnai

**Uždrausti sapnai** () – 1982 m. Italijoje sukurta komedija. 

## Pagrindiniai aktoriai
: *Aktorius – vaidmuo*
* Paolo Villaggio – Paolo
* Janet Agren – Dalija
* Alessandro Haber – komisaras Rovere
* Antonio Allocca – policininkas Lamana
* Sophia Lombardo – Marina
* Alida Valli – Marinos motina
* Camillo Milli
* Paul Muller
* Chris Avram

## Turinys

Paolo – drovus komiksų autorius, sukūręs personažą Daliją. Paolo gyvena kartu su itin negražia sužadėtine Marina ir jos viskuo nepatenkinta motina moterims priklausančiame viešbutyje „Nosferatu“, o jo paties gyvenimas nuobodus ir nelaimingas. Viena, kas praskaidrina jo kasdienybę: fantazijos, kuriose jis superherojus, gelbstintis gražuolę Daliją iš pačių sudėtingiausių situacijų. Ir vieną dieną jis parduotuvėje pamato merginą, neįtikėtinai panašią į jo sukurtą personažą. Šią persekioja du vyrai norintys atimti mikrofilmą ir mergina paslepia saldainių dėžėje, kuri atsiduria pas Paolo. Prasideda virtinė nesusipratimų, nes mikrofilmo nori ir Dalija, ir jos persekiotojai, o pasimetęs Paolo beviltiškai įsimyli merginą ir nebesupranta ar ši reali, ar tik jo fantazija.
Trakų gatvė

**Trakų gatvė** – viena seniausių Vilniaus miesto gatvių, esanti Vilniaus senamiestyje. Susiformavo XIV amžiuje. Gatvės tęsinys vedė į Trakus.

## Pastatai
* Umiastovskių rūmai
* Pranciškonų rūmai
* Tiškevičių rūmai
* Tyzenhauzų rūmai
* Suzinų koplyčia-mauzoliejus

Umiastovskiu by Augustas Didzgalvis.jpg|Umiastovskių rūmai
Tiskeviciu by Augustas Didzgalvis.jpg|VGTU Architektūros fakultetas, buv. Tiškevičių rūmai
VGTU Architektūros fakultetas4.jpg|Tiškevičių rūmai


## Nuorodos
* Trakų gatvė
Bensono akmeninis strazdas

* *Pseudocossyphus bensoni*
* *Monticola sharpei bensoni*

**Bensono akmeninis strazdas** (*Monticola bensoni*) – musinukinių (*Muscicapidae*) šeimos paukščių rūšis, priklausanti akmeninių strazdų (*Monticola*) genčiai. Ši rūšis aptinkama tik Madagaskare.
Nyžuva

**Nyžuva** – nedidelė upė, tekanti Akmenės rajone, Dabikinės upės kairysis intakas. Įteka į Dabikinę už 27,2 km nuo jos žiočių. Upelis priklauso Ventos baseinui, hidrologinis nr. – 30010616.

Upelis prasideda Akmenės–Joniškio rajonų paribyje, pelkėtame miške į pietvakarius nuo Martyniškių kaimo. Ištekėdamas iš pelkės, kerta kelią  ir teka vakarų kryptimi, daugiausiai dirbamais laukais, pamiškėmis. Visame ilgyje vaga sureguliuota, dominuoja lygus kraštovaizdis. Žemupyje, į šiaurę nuo Pakalniškių kerta tą patį plentą ir kelią , kur įteka į Dabikinę. Yra keli nežymūs bevardžiai intakai.

Gyvenvietės prie Nyžuvos: Jautmalkiai, Pakalniškiai.

Upėvardis neaiškios kilmės, galimai kilęs iš *nižti (nyžta, nyžo)* („pradėti niežėti“), matyt, suprantant kaip upę, sukeliančią niežus.

## Šaltiniai

## Nuorodos

* Nyžuva ''Gamtos kataloge''
Augustinų gatvė

**Augustinų gatvė** – smulki (D kategorijos, pagalbinė) Vilniaus senamiesčio gatvė.

## Istorija
Gatvė yra senoji Medininkų kelio atšaka, besidriekusi dabartinėmis Šv. Kazimiero ir Augustinų gatvėmis į „Civitas Ruthenica“. Augustinų gatvės dešinėje pusėje (einant link miesto centro) 1979 metais buvo aptikti L raidės formos gotikinio pastato trys skirtingų laikotarpių rūsiai ir aptvarinės mūro sienos liekanos. Pastatas statytas po 1437 metų. Augustinų gatvės Nr. 6 bokštinio namo kiemo rytinė kraštinė buvo 36 m ilgio, pietinė – 26 m, vakarinė – 44 m, šiaurinė – 26 m. 

~1670 m. šioje vietoje pastatyta Karmelitų medinė koplyčia (bažnyčia). Ji 1675m., su priklausančiais 2 sklypais Savičiaus g., atiteko broliams augustinams, nuo 1673 m. gyvenusiems Vilniuje iš išmaldos, ieškojusiems vietos įsikurti. 

XVIII a. pastatytas Augustinų vienuolynas, bažnyčia, gyvenamasis namas, administracinis pastatas. Pastatų kompleksas dabar vadinasi Vilniaus augustinų vienuolyno ansamblis. 

1991 m. Vilniaus miesto savivaldybės taryba kompleksą perdavė Lietuvos katalikų mokytojų sąjungai. Ši Dalyje pastatų planavo įkurti gimnaziją-licėjų. Augustinų gatvėje 2010 metais įsikūrė VšĮ „Savitri” jogos centras, dabar vad. „Mai Ram Yoga“ ašramas (Vadovė Greta Vosylienė), vegetarų kavinė „Vegafé“. Gatvėje šiuo metu yra išlikusios rūsių liekanos (pagrindiniai statiniai, statyti XIV–XVI amžiuose, stovėjo mūrine tvora apribotame sklype).

## Savybės
Ribojasi su Šv. Kazimiero ir Savičiaus gatvėmis. Pavadinta vienuolių augustinų vardu. Priklauso Senamiesčio seniūnijai. Gatvės ilgis siekia apie 170 metrų. Artimiausias yra Vilniaus 1-asis paštas (adresas: Vokiečių g. 7). Pašto kodas: 01127. Gatvės danga – akmenų grindinys (nuo Savičiaus g.), trinkelės. Gatve leidžiamas vienpusis eismas iš Savičiaus gatvės, ribojamas dėl renginių, statybos darbų gretimose gatvėse.

### Namai
Gatvėje yra 4 namai (adresai). Lyginiais numeriais yra 3 namai, nelyginiais – 1. Mažiausias namo numeris yra 3, didžiausias – 8.

Su raidėm yra vienas adresas (Augustinų g. 4A). 1979 m. architektas Sigitas Benjaminas Lasavickas Augustinų g. identifikavo bokštinį namą (vieną iš 6 tokių namų Vilniuje). Jį tuomet pavadino „turmhauzu“, įvesdamas šią sąvoką į Lietuvos mokslinę terminologiją.

## Ankstesni pavadinimai
* Augustijonų
* Siauroji gatvė
* 
* 
* 

## Organizacijos
* BĮ Vilniaus Vytauto Didžiojo gimnazija (Augustinų g. 8/10)
* Vilniaus jėzuitų gimnazija (Augustinų g. 5)
* „Mai Ram Yoga“ ašramas Vilniuje, Jogos centras (Augustinų g. 2)
* Vegetarų kavinė „AgniFood“ (Augustinų g. 2)
* VŠĮ „Savitri” (Savičiaus g. 13-3/Augustinų g. 2-3)
* IĮ R. Mikšėno dizaino – projektavimo firma (Augustinų g. 4)

## Galerija

Jazanke by Augustas Didzgalvis.jpg|Vilniaus jėzuitų gimnazija
VVDG by Augustas Didzgalvis.jpg|Vilniaus Vytauto Didžiojo gimnazija
Augustijonų gatvė 2.jpg|Augustinų gatvė 
Augustijonų gatvė 6.jpg|Augustinų gatvė
Augustijonų gatvė 3.jpg|Augustinų gatvė


## Šaltiniai

## Nuorodos

* Augustijonų gatvė (Wikimapia)
1998 m. Dakaro ralis

**1998 m. Dakaro ralis** (dar žinomas kaip **1998 m. Paryžiaus-Granados-Dakaro ralis**) – 20-asis Dakaro ralis. Maršruto pradžia buvo Paryžiuje, baigėsi Dakare. Penktadienio naktį devintajame greičio ruože, Taudenyje (Malio mieste) buvo užpulti keli lenktynininkai, tačiau vėliau jie buvo išgelbėti ir saugiai finišavo. Automobilių kategorijoje nugalėjo lenktynininkas Jean-Pierre Fontenay, motociklų – Stéphane Peterhansel, o sunkvežimių – Karel Loprais (su Tatra 815).

## Maršrutas

## Rezultatų įskaitos

### Motociklų

### Automobilių

### Sunkvežimių

## Galutinės įskaitos

### Motociklų

### Automobilių

### Sunkvežimių

## Išnašos
2004 m. Dakaro ralis

**2004 m. Dakaro ralis** (dar žinomas kaip **2004 m. Paryžiaus-Dakaro ralis**) – 26-asis Dakaro ralis, kuris vyko 2004 m. sausio 1–18 d. Prancūzijos, Ispanijos, Maroko, Malio, Mauritanijos, Burkina Faso ir Senegalo teritorijose. Tai buvo paskutinis Dakaro ralis, kurio trasa driekėsi Prancūzijoje.

2004 m. Dakare automobilių kategorijoje laimėjo Stéphane Peterhansel ir Jean-Paul Cottret ekipažas su Mitsubishi, motociklų – Nani Roma su KTM, sunkvežimių – rusai Vladimiras Čiaginas, Semen Yakubov ir Sergey Savostin su Kamaz.

## Dalyvių skaičius

### Motociklų

### Automobilių

### Sunkvežimių

## Maršrutas

**Pastabos:**

  – Sunkvežimių etapas buvo atšauktas dėl sudėtingų sąlygų.

## Rezultatai

### Motociklų

### Automobilių

**Pastaba:**

 – lenktynininkui Peterhanseliui buvo pridėta penkių minučių bauda už naudojimąsi nelegalia pašalinių pagalba. Tai turėjo įtakos tik galutinėje įskaitoje ir nesutrukdė Peterhanseliui išlaikyti pergalės etape.

### Sunkvežimių

## Išnašos
Dytrichas Evaldas fon Grotusas

**Dytrichas Evaldas fon Grotusas** (; 1751 m. balandžio 15 d. Jelgavoje, Kuršo ir Žiemgalos kunigaikštystė – 1786 m. rugsėjo 29 d. Gedučiuose, Pakruojo r.) – Pabaltijo vokiečių kilmės pianistas ir kompozitorius. Į Lietuvą, Kuršą jis atgabeno Vokietijos vargonų ir pianinų meistro Gotfrydo Zilbermano pianiną, kurį jam perleido kompozitoriaus Johano Sebastiano Bacho sūnus Karlas Filipas Emanuelis Bachas. Sūnus – Teodoras Grotusas.

## Biografija
Dytrichas Evaldas fon Grotusas gimė Kuršo aristokratų Johano Gebhardo fon Grothuso ir Šarlotės Agnesos Miulenheim šeimoje. Tėvų valia jis pasirinko karininko profesiją ir kurį laiką tarnavo Prūsijos kariuomenėje. Tačiau neilgai, nes buvo silpnokos sveikatos ir labiau linko į muziką. Klavesinu groti mokėsi pas kompozitorių Johaną Georgą Vithauerį (*Johann Georg Witthauer*). 1773 m. vedė Gedučių dvarininkaitę Elizabetą Eleonorą fon Grotus (*Elisabeth Eleonore von Grotthuß*). 1781 m. lankėsi Hamburge pas kompozitorių Karlą Filipą Emanuelį Bachą, susižavėjo jo Zilbermano pianinu ir jį nusipirko. Ta proga sukūrė džiaugsmingą Rondo C-Dur „*Freude über den Empfang des Silbermannschen Klaviers*“. Parašė taip pat fugą dviem balsams e-moll, sonatą klavesinui d-moll ir kt. D. E. Grotusas buvo pažįstamas su vokiečių muziku Johanu Adomu Hileriu ir rašytoju Kristijonu Feliksu Vaise. Pastarasis 1785 m. tapo sūnaus Teodoro (1785–1822) krikštatėviu. Dytrichas Evaldas fon Grotusas mirė tesulaukęs 35 metų. Zilbermano pianinas, kuriuo jis taip džiaugėsi, neišliko.

## Literatūra
* Leonidas Melnikas: *K. F. E. Bachas ir Pabaltijys. Apie brolius Grothusus [C. Ph. E. Bach und das BaItikum. Über die Brüder Grotthuß].* Vilnius, 1997 (lietuvių ir vokiečių k.).

## Šaltiniai
2003 m. Dakaro ralis

**2003 m. Dakaro ralis** (dar žinomas kaip **2003 m. [[Telefónica]] Dakaro ralis**) – 25-asis Dakaro ralis, kuris vyko 2003 m. sausio 1–19 d. Prancūzijos, Ispanijos, Tuniso, Libijos ir Egipto teritorijose. Ralio startas vyko Marselyje, finišas – Šarm el Šeiche. 

2003 m. Dakare automobilių kategorijoje laimėjo Hiroshi Masuoka ir Andreas Schulz ekipažas su Mitsubishi (antrus metus iš eilės), motociklų – Richard Sainct su KTM, sunkvežimių – rusai Vladimiras Čiaginas, Semen Yakubov ir Sergey Savostin su Kamaz.

## Dalyvių skaičius

## Etapai

## Rezultatai

### Motociklų

### Automobilių

### Sunkvežimių

* 

## Šaltiniai
1999 m. Dakaro ralis

**1999 m. Dakaro ralis** (dar žinomas kaip **1999 m. Grenados-Dakaro ralis**) – 21-asis Dakaro ralis, kuris vyko 1999 m. sausio 1–17 d. Šiame ralyje buvo 16 etapų. Automobilių kategorijoje nugalėjo Prancūzijos lenktynininkas Jean-Louis Schlesser, motociklų – Richard Sainct, o sunkvežimių Karel Loprais (su Tatra 815).

Šių metų ralis pasižymėjo Mauritanijoje įvykusiu ralio dalyvių apiplėšimu, kai 50 dalyvių nukentėjo nuo pinigų, kuro ir daiktų vagystės.

## Maršrutas

## Rezultatai

### Motociklų

### Automobilių

### Sunkvežimių

## Galutinės įskaitos

### Motociklų

### Automobilių

### Sunkvežimių

## Šaltiniai
2000 m. Dakaro ralis

**2000 m. Dakaro ralis** (dar žinomas kaip **2000 m. Paryžiaus-Dakaro-Kairo ralis**) – 21-asis Dakaro ralis, kuris vyko 2000 m. sausio 6–23 d. Dakaro ralis prasidėjo Senegale, baigėsi Kaire. Keturi etapai, kurie turėjo būti surengti Nigerijoje, buvo atšaukti dėl terorizmo grėsmės. Automobilių kategorijoje nugalėjo Prancūzijos lenktynininkas Jean-Louis Schlesser ir jo šturmanas Henri Magne (su Schlesser-Renault), motociklų – Richard Sainct (su BMW), o sunkvežimių Vladimir Chagin (su Kamaz).

## Maršrutas

## Rezultatai

### Motociklų

### Automobilių

### Sunkvežimių

## Galutinės įskaitos

### Motociklų

### Automobilių

### Sunkvežimių

## Išnašos
2001 m. Dakaro ralis

**2001 m. Dakaro ralis** (dar žinomas kaip **2001 m. Paryžiaus-Dakaro ralis**) – 23-asis Dakaro ralis. Šio ralio bendras lenktynių ruožų ilgis buvo 10 600 km. Dakaro ralis prasidėjo ties Paryžiumi, tęsėsi Ispanijos, Maroko, Mauritanijos bei Malio teritorijomis ir baigėsi Senegale. Automobilių kategorijoje nugalėjo Vokietijos lenktynininkė Jutta Kleinschmidt, motociklų – Fabrizio Meoni, o sunkvežimių – Karel Loprais.

## Maršrutas

## Rezultatai

### Motociklų

* Šaltinis:

### Automobilių

### Sunkvežimių

## Galutinės įskaitos

### Motociklų

### Automobilių

### Sunkvežimių

## Išnašos
2002 m. Dakaro ralis

**2002 m. Dakaro ralis** (dar žinomas kaip **2002 m. Araso-Madrido-Dakaro ralis**) – 24-asis Dakaro ralis, kuris vyko 2001 m. gruodžio 28 – 2002 m. sausio 13 d. Maršruto pradžia buvo Arase (šiaurės Prancūzijoje), baigėsi Dakare. Automobilių kategorijoje nugalėjo Japonijos lenktynininkas Hiroshi Masuoka, motociklų – Fabrizio Meoni (antrus metus iš eilės).

## Maršrutas

  – etapai atšaukti dėl prastų oro sąlygų.

## Rezultatai

### Motociklų

### Automobilių

* Peterhanselis gavo 14 minučių baudos.
* De Mévius gavo 18 minučių baudos.
* Šaltiniai:

### Sunkvežimių

* Šaltinis:

## Galutinės įskaitos

### Motociklų

### Automobilių

### Sunkvežimių

## Išnašos
Tituškos

**Tituškos** – vienas naujausių ukrainiečių kalbos naujadarų, apibūdinantys jaunimą, kuris kaip samdiniai naudojami politiniais tikslais (provokacijos, muštynės, protestai ir pan.)

## Istorija
Žinoma žodžio gimimo diena 2013 m. gegužės 18 d.. Šią dieną grupė prezidentui Janukovyčiaus Regionų partijos apmokamų sportininkų už atlygį patraukė iš Bila Cerkvos miesto į Kijevą provokuoti muštynių su prodemokratinio mitingo dalyviais. Per šią provokaciją labai pasižymėjo Vadimas Tituška, kuris užpuolė žurnalistus. Už trukdymą žurnalistų darbui V.Tituška buvo suimtas, bet paskui paleistas už užstatą.

## Įvaizdis
Žodis „tituška“ atsirado, vos buvo paviešinta provokatoriaus pavardė. Jo advokatas mėgino užkirsti kelią šios sąvokos vartosenai per teismą, bet žodis įsitvirtino kalboje su negatyvia prasme. Tituškomis šiandien vadinami sportininkai arba jauni vyrai, kuriuos valdžia ir/arba policija samdo priešininkams įbauginti, smurtauti prieš juos arba provokuoti muštynės. Vykstant Euromaidanui „tituškos“ vykdė milicijos ir Ukrainos saugumo tarnybos karininkų komandas.

## Galerija

|Plakatas Euromaidane, Kijeve 2013 m. gruodžio 14 d.
Vaizdas:Група тітушок в Кривому Розі.png|Tituškų grupė Kryvyj Riho mieste


## Šaltiniai
Jean-Michel Basquiat

**Žanas Mišelis Baskija** (, 1960−1988 m.) – XX a. JAV tapytojas. 

## Biografija
Žanas Mišelis Baskija gimė 1960 m. gruodžio 22 d. Niujorke prancūzakalbių imigrantų šeimoje. Jo tėvas Žeraras buvo kilęs iš Haičio, motina Matildė − iš Puerto Riko. 1974−1976 m. Ž. M. Baskija su tėvu buvo išvykęs į Puerto Riką. Grįžęs į Niujorką kurį laiką mokėsi vietos aukštojoje mokykloje. Jo tėvai išsiskyrė, motinai buvo diagnozuota psichinė liga. Būdamas 17 metų Ž. M. Baskija paliko namus ir metė mokslus. Jis gyveno Niujorko gatvėse ar apleistuose namuose ir pradėjo užsiimti grafičių kūryba žemutiniame Manhetene kartu su šios meno rūšies kūrėjais Al Diaz ir Shannon Dawson. Savo grafičius pasirašydavo SAMO pseudonimu, kuris spėjamai reiškė „tas pats senas šūdas“ (*same old shit*). 1980 m. jo darbai pirmą kartą eksponuoti bendroje parodoje Niujorke. 1981 m. Ž. M. Baskija nusifilmavo filme „Downtown 81“, straipsnį apie jį „Artforum“ žurnale pavadinimu „Nerimstantis vaikas“ publikavo René Ricard.

1982 m. įvyko pirmoji Ž. M. Baskijos personalinė parodas Italijos Modenos miesto Emilio Mazzoli dailės galerijoje. Po to jo kūriniai buvo parodyti bendroje italų ir amerikiečių dailininkų parodoje Modenoje ir vėliau tais metais įvyko pirmoji personalinė paroda JAV, Annina Nosei galerijoje Niujorke. Po to tais pačiais metais sekė personalinės parodos Ciuriche, Niujorke, Los Andžele. Ž. M. Baskija sudalyvavo „Documenta“ parodoje Kaselyje ir susitiko Endį Varholą. 1984 m. jis sukūrė seriją kūrinių kartu su E. Varholu ir F. Klemente, jo kūriniai eksponuoti Edinburge, Londone, Roterdame. 1985 m. Ž. M. Baskijos nuotrauka buvo publikuota „The New York Times“ žurnalo viršelyje, įvyko jo paroda Tokijuje. 1987 m. Ž. M. Baskija buvo giliai paveiktas E. Varholo mirties, 1988 m. keliavo į Havajus gydytis dėl priklausomybės nuo narkotikų. Ž. M. Baskija buvo rastas miręs nuo narkotikų perdozavimo savo namuose Niujorke 1988 m. rugpjūčio 12 d. Jo kūryba pasižymi grubiais potėpiais, panašumu į grafičių techniką. Ž. M. Baskija išgarsėjo būdamas vos 20 metų ir jo kūryba atliepė ekspresionizmo atgaivinimo tendencijoms to meto dailėje. Ž. M. Baskija savo kūriniuose laisvai įvedinėjo ir maišė Afrikos, Karibų, actekų ir ispaniškosios kultūrų motyvus, klasikinio meno ir masinės kultūros vaizdinius. 1996 m. Julian Schnabel sukūrė filmą „Basquiat“ dailininko gyvenimo motyvais. 2013 m. Ž. M. Baskijos paveikslas „Dulkių galvos“ viešo aukciono metu buvo parduotas už 48,8 mln. JAV dolerių. 2017 m. paveikslas „Be pavadinimo“ aukcione buvo parduotas už 110,5 mln. JAV dolerių sumą.

## Kūrinių galerijos

* wikiart.org
* Niujorko šiuolaikinio meno muziejus
* artnet.com
* artsy.net

## Šaltiniai

* Ž. M. Baskijos biografija Bilbao Gugenheimo muziejaus svetainėje
* Encyclopaedia Britannica
Visbičo ir Fenlando muziejus

**Visbičo ir Fenlando muziejus** – istorijos muziejus Visbiče, Jungtinėje Karalystėje. Muziejus įsikūręs šalia Visbičo pilies ir Šv. Petro ir Šv. Pauliaus bažnyčios.

## Istorija
1835 m. įkurta Visbičo muziejaus draugija. Augant muziejaus eksponatų skaičiui 1847 m. atidarytas dabartinis muziejaus kompleksas šalia miesto pilies. Tuo metu kompleksas priklausė muziejaus ir literatų draugijoms. 1877 m. vieninteliu komplekso savininku tapo muziejininkai.

## Ekspozicijos
Muziejus specializuojasi Anglijos istorija. Laikomi originalūs Čiarlzo Dikenso rankraščiai, Chauncy Hare Townshend užrašai, Thomas Clarkson daiktai ir parodomosios priemonės, kurios naudotos kalbose už prekybos vergais panaikinimą. Taip pat laikomi ir užsienio istorijos artefaktai. Vienas žinomiausių – Napoleono Bonaparto pusryčių servizas, kurį jis prarado Vaterlo mūšio metu.

## Nuorodos
*
Jean-Louis Schlesser

**Jean-Louis Schlesser** (g. 1948 m. rugsėjo 12 d.) – Prancūzijos autosporto lenktynininkas. Savo karjeros pradžioje 1982 m. prancūzas dalyvavo Formulės 2 čempionate, o 1983 ir 1988 m. lenktyniavo Formulėje 1. Nei viename šių čempionatų prancūzui nepavyko pasiekti gerų rezultatų ar pelnyti nors vieną tašką.

Prancūzas taip pat reguliariai nuo 1981 iki 1991 m. dalyvavo 24 val. Le Mano lenktynėse. Pačiais pirmais metais su komanda „Jean Rondeau“ prancūzas užėmė antrąją vietą.

Geriausius pasiekimus prancūzas yra pasiekęs Dakaro ralio lenktynėse. Pirmą kartą čia jis sudalyvavo 1984 m., o nuo 1989 m. pradėjo reguliariai lenktyniauti šiame ralyje. Nuo 1992 m. Jean-Louis Schlesser pradėjo konstruoti savo bagius, skirtus specialiai dykumų raliui. 1999 ir 2000 m. prancūzas tapo automobilių įskaitos nugalėtoju.

## Laimėjimai
* Dakaro ralio laimėtojas automobilių kategorijoje (1999 ir 2000 m.)
* Prancūzijos Formulės 3 čempionas (1978 m.)
* FIA pasaulio sportinių automobilių čempionas (1989 ir 1990 m.)
* Africa Eco Race ralio čempionas (2009, 2010, 2011, 2012, 2013 ir 2014 m.)
* Čempionų lenktynių „Classic Masters“ nugalėtojas (1994 m.)

## Išnašos
Tomo Klarksono memorialas

**Tomo Klarksono memorialas** – memorialinis atminimo paminklas Tomui Klarksonui () Visbičo mieste Jungtinėje Karalystėje.

## Aprašymas
Memorialas skirtas Visbiče gimusiam Tomui Klarksonui atminti, kuris buvo vienas iš pagrindinių aktyvistų šalyje už vergijos prekybos panaikinimą Britų imperijoje. Memorialą sudaro žmogaus ūgio statula ant aukšto pjedestalo. Virš statulos iškilęs smailėjantis stogas su kryžiumi viršūnėje. Paminklo aukštis - 20,6 m. Platformos šonuose įmontuoti dviejų žinomų aktyvistų prieš vergiją William Wilberforce ir Granville Sharp reljefai. Memorialas stovi pietiniame Nino upės krante šalia Visbičo tilto.

## Istorija
1880 m. spalio 28 d. pradėta memorialo statyba. Projekto vertė tuometinėmis kainomis - 2035 £, kurių didžioji dalis buvo paaukota vietinių filantropų šeimos. 1881 m. lapkričio 11 d. Bendruomenių rūmų pirmininkas Henry Brand oficialiai atidarė memorialą. 2011 m. memorialas renovuotas.

1969 m. memorialui suteiktas *II** lygio nacionalinio istorinio paminklo statusas. Memoriale tradiciškai vyksta atminimo dienos iškilmės.

## Šaltiniai
Reljefas (skulptūra)

**Reljefas** – skulptūros meno technika, kurios tikslas išryškinti skirtingas vaizduojamąsias formas vienoje platformoje. Tradiciškai dažniausiai atliekama ant akmeninių ar medinių paviršių, kurie išpjaustomi aplink vaizduojamas formas ir suteikiamas iškilusios dimensijos vaizdas. Taip pat naudojama ir modernesnė reljefo technika, kuomet formos ant paviršiaus yra išliejamos ar pritvirtinamos. Tam dažniausiai naudojamas molis, bronza, keramika ar gipsas. Reljefai dažnai naudoti daugumos senovės kultūrų mene.
Arklių platuma

**Arklių platuma** (arba **Arklių platumos**) – vandenyno sritys tarp 30°-35° šiaurės ir pietų platumose, kuriose vyrauja subtropiniai anticiklonai su silpnais vėjais, dažnais štiliais.

Pavadinimas kilęs iš XVI-XIX a. jūreivystės periodo kai burlaiviai šioje vandenyno vietoje patekdavo į ilgą štilį, kaitra sekindavo jūrininkus, baigdavosi maisto atsargos. Kartais jie būdavo priversti valgyti labiausiai branginamus gyvulius – arklius. Taip ir gimė šis pavadinimas.

## Šaltiniai
Margasis akmeninis strazdas

**Margasis akmeninis strazdas** (*Monticola saxatilis*) – musinukinių (*Muscicapidae*) šeimos paukščių rūšis, priklausanti akmeninių strazdų (*Monticola*) genčiai.

## Išnašos
Mažasis akmeninis strazdas

**Mažasis akmeninis strazdas** (*Monticola rufocinereus*) – musinukinių (*Muscicapidae*) šeimos paukščių rūšis, priklausanti akmeninių strazdų (*Monticola*) genčiai. Šios rūšies paukščiai aptinkami Eritrėjoje, Etiopijoje, Kenijoje, Omane, Saudo Arabijoje, Somalyje, Pietų Sudane, Tanzanijoje, Ugandoje ir Jemene. 

## Išnašos
Mėlynasis akmeninis strazdas

**Mėlynasis akmeninis strazdas** (*Monticola solitarius*) – musinukinių (*Muscicapidae*) šeimos paukščių rūšis, priklausanti akmeninių strazdų (*Monticola*) genčiai. Šios rūšies paukščiai aptinkami pietų Europoje, šiaurės vakarų Afrikoje, ir nuo vidurinės Azijos iki šiaurinės Kinijos ir Malaizijos.

## Išnašos
Mėlynkepuris akmeninis strazdas

**Mėlynkepuris akmeninis strazdas** (*Monticola cinclorhynchus*) – musinukinių (*Muscicapidae*) šeimos paukščių rūšis, priklausanti akmeninių strazdų (*Monticola*) genčiai. 

## Išnašos
Lygumų kapinių koplyčia

**Lygumų kapų koplyčia** yra Lygumų miestelio veikiančiose kapinėse, Pakruojo rajone. Ji stūkso netoli pagrindinės gyvenvietės gatvės, apie 150 m į šiaurės vakarus nuo Lygumų Švč. Trejybės bažnyčios. Koplyčia yra regioninės reikšmės architetūrinis ir sakralinis paminklas, 1993 m. įtrauktas į LR Kultūros vertybių registrą (unik. kodas ). 

## Istorija

Koplyčia pastatyta 1853 m. kunigo L. Narbuto rūpesčiu, jos dydis 6,5x4,5 s. (pagal bažnyčios inventorių duomenis). 1911 m. nugriovus Lygumuose senąją medinę bažnytėlę ir vykdant naujosios bažnyčios statybos darbus, šv. Mišios vykdavo kapinių koplyčioje. Senąją Lygumų bažnytėlę nupirko ūkininkas Petraitis ir pasistatė sau trobą. Kad parapijiečiai sutilptų, prie jos buvo pristatyta šiaudinė pastogė. Koplyčioje buvo padarytas Nukryžiuotojo altorius, iš paprastų medžiagų sukalta klausykla, sakykla ir kita įranga. Šis laikinas koplyčios interjeras išliko iki šiol. Yra dvi balto marmuro antkapinės plokštės su iškiliais kryžiais, herbais ir įgilintais įrašais lenkų kalba. Jų matmenys 1,54 m x 0,83 m x 0,10 m. Manoma, jog antkapinės plokštės iškeltos iš savo pirminės vietos, o jų pirmine vieta galėjo būti ertmės, esančios koplyčios grindinyje, dešinėje ir kairėje altoriaus pusėse. Plokštėse esantys įrašai: 
* *Tu spoczywa w Bogu / s p Jacob Bouffal. / Urodziłsię w 1797 r. Lipca 24 d: / Umarl 1853 r Sierpnia 14 d : / Przechodniu, westchny do / Boga za duszę Jego*. 
* *Romuśia, córka Elwiny z / Bedelów i Felixca Rymkiewiczów_ / uro: 22 Lipca 1857 Roku / umar: 14 Listopada 1860 Roku*.

Pirmiausia buvo laidojama aplink koplyčią. Šalia kapinių koplyčios, arčiau kapinių centro įrengta Kirnų giminės kripta. Ji pastatyta 1911 m. iš Lygumų parapijos kilusio kunigo Juozapo Kirnos (1889–1959) iniciatyva. Joje nuo to laiko buvo laidojami Kirnų giminės mirusieji. Pats kunigas nusprendė ten nesilaidoti.

1925 m. kapinės buvo padidintos. Įėjimas į jas tada buvo nuo kelio pusės, priešais koplyčios duris. Kapinėms plečiantis, į koplyčią buvo patenkama iš kitos pusės – nuo bažnyčios. Kito ir paminklų statymo kryptis. Jie buvo pradėti statyti taip, kad antkapiniai užrašai būtų matyti atėjus pro vartus nuo bažnyčios pusės.

1999–2000 m. kapinės buvo vėl plečiamos, jose buvo pastatytas tautodailininko Pranciškaus Miežio išdrožtas koplytstulpis.

## Architektūra

Koplyčia romantizmo stiliaus, stačiakampio plano, simetrinė, vienanavė, su trisiene apside. Sienos sudėtos iš tašyto akmens mūro su smulkios akmens skaldos užpildu. Sienų angos su arkos pavidalo langais ir durimis. Pamatas su lauko akmenų mūro cokoliu. Statinio perdangos iš medinių sijų. Grindų danga – molio plytų grindinys. Stogas penkiašlaitis, apdengtas skardos lakštais (1920 m. inventoriuje minėta medinė, gontų danga). Ant kraigo - kalvio darbo kryžius. Koplyčioje išlikęs prastos būklės Nukryžiuotojo Jėzaus altoriaus retabulas (be paveikslo). 


Lygumai, koplyčioje.JPG|Apleistas koplyčios interjeras
Lygumai, koplyčia.JPG|Koplyčia 2015 m.
Lygumai, kapinės.JPG|Kirnų giminės kripta


## Šaltiniai

## Nuorodos

* Lygumų seniūnijos lankytinos vietos. Kapinių koplyčia
* Lygumų kapinių statiniai senose nuotraukose (''panoramio,com'')
Trumpapirštis akmeninis strazdas

**Trumpapirštis akmeninis strazdas** (*Monticola brevipes*) – musinukinių (*Muscicapidae*) šeimos paukščių rūšis, priklausanti akmeninių strazdų (*Monticola*) genčiai. Šios rūšies paukščiai aptinkami Angoloje, Botsvanoje, Namibijoje ir PAR.

## Išnašos
Afrikiniai akmenynų ešeriai

**Afrikiniai akmenynų ešeriai** (*Alphestes*) – akmeninių ešerių (*Serranidae*) šeimos žuvų gentis.

## Rūšys
* Afrikinis akmenynų ešerys (*Alphestes afer*)  (Bloch, 1793)
* *[[Alphestes immaculatus]]*  (Breder, 1936)
* *[[Alphestes multiguttatus]]*  (Günther, 1867)
Klaudijus Maniokas

**Klaudijus Maniokas** (g. 1969 m. liepos 5 d.) – Lietuvos politologas, diplomatas.

## Biografija

1996 m. baigė Vilniaus universiteto Filosofijos fakultetą, 1994 m. – Strasbūro Politikos mokslų institutą.

1994–1995 m. dirbo Lietuvos Respublikos užsienio reikalų ministerijoje. 1995–1997 m. Europos integracijos studijų centro direktoriaus pavaduotojas. Nuo 1996 m. Vilniaus universiteto Tarptautinių santykių ir politikos mokslų instituto dėstytojas. 1997–1998 m. dirbo Lietuvos Respublikos Europos reikalų ministerijoje. 1998–2004 m. Europos komiteto prie Lietuvos Respublikos Vyriausybės Integracijos strategijos departamento direktorius, vyriausiojo derybininko dėl Europos Sąjungos narystės pavaduotojas.

Nuo 2004 m. „Europos socialiniai, teisiniai ir ekonominiai projektai“ direktorius, valdybos pirmininkas.

Nuo 2018 m. vadovauja „Europos federalistų sąjunga Lietuvoje” organizacijai.

## Šaltiniai
Afrikinis alavijas

**Afrikinis alavijas** (*Aloe africana*) – plėnūninių šeimos augalų rūšis auganti Pietų Afrikoje Kapo provincijoje. Augalas auga lėtai, pradeda žydėti po 4-5 metų. Žydi nuo liepos iki rugsėjo mėnesio. 

:**Sinonimai:**
* *Aloe angustifolia* Haw.
* *Aloe bolusii* Baker
* *Aloe pseudoafricana* Salm-Dyck
* *Pachidendron africanum* (Mill.) Haw.
* *Pachidendron angustifolium* (Haw.) Haw.
Siurprizas (2015 filmas)

**Siurprizas** () – 2015 m. sukurta romantinė komedija.

## Pagrindiniai aktoriai
: *Aktorius – vaidmuo*
* Jeroen van Koningsbrugge – Džeikobas
* Georgina Verbaan – Ana
* Jan Decleir – Konradas
* Henry Goodman – ponas Džonsas
* Ankur Bahl – Asifas
* Naveed Choudhry
* Oliver Gatz
* Ronny Jhutti
* Elizabeth Andersen
* Tamar Baruch

## Turinys

Po motinos mirties paveldėjęs didžiulį turtą Džeikobas, visą gyvenimą jautęsis nepritapęs ir neturintis tikslo, nusprendžia parduoti savo valdas, visą turtą paaukoti labdarai, o pats kreiptis į paslaptingą agentūrą „Elyseum“, padedančią savo klientams palikti šį pasaulį. Iš jam pasiūlytų mirties variantų Džeikobas pasirenka Siurprizą – kuomet žmogus nežino kada ir kaip mirs. Besirinkdamas karstą, jis sutinka Aną – merginą, kuri taip pat sudarė sutartį su kompanija ir taip pat pasirinko Siurprizą. Po kelių dienų jiedu atsitiktinai susitinka mieste, vėliau sutaria pavakarieniauti ir taip pamažu suartėja. Džeikobas pradeda svarstyti, kad jis galbūt suklydo ir paprašo agentūros atidėti plano vykdymą. Šie atsisako ir Džeikobui su Ana tenka bėgti, kad išgelbėtų savo gyvybes. Jiedu pasislepia viešbutyje, po to atokioje sodyboje, kur Džeikobas sužino, kad Ana iš tiesų yra agentūros vadovo Konrado duktė ir jo užsakytas Siurprizas... 

## Pagrindiniai apdovanojimai
Rudapilvis akmeninis strazdas

**Rudapilvis akmeninis strazdas** (*Monticola rufiventris*) – musinukinių (*Muscicapidae*) šeimos paukščių rūšis, priklausanti akmeninių strazdų (*Monticola*) genčiai. Šios rūšies paukščiai aptinkami Indijos subkontinento šiauriniuose regionuose ir rytinėje pietryčių Azijoje. Jo naturali buveinė yra vidutinių platumų juostoje esantys miškai.

## Išnašos
Anthipes

***Anthipes*** – musinukinių (*Muscicapidae*) šeimos paukščių gentis.

## Rūšys
* *[[Anthipes monileger]]* 
* *[[Anthipes solitaris]]* 


Image:White-gorgeted Flycatcher.jpg|*Anthipes monileger*
Cianoptilos

**Cianoptilos** (*Cyanoptila*) – musinukinių (*Muscicapidae*) šeimos paukščių gentis.

## Rūšys
* Mėlynbaltė musinukė (*Cyanoptila cyanomelana*)
* *[[Cyanoptila cumatilis]]*
Džiunglinės musinukės

**Džiunglinės musinukės** (*Rhinomyias*) – musinukinių (*Muscicapidae*) šeimos paukščių gentis.

## Rūšys
* Alyvinė džiunglinė musinukė (*Rhinomyias olivaceus*)
* Baltabruvė džiunglinė musinukė (*Rhinomyias gularis*)
* Baltagurklė džiunglinė musinukė (*Rhinomyias brunneatus*)
* Buruvinė džiunglinė musinukė (*Rhinomyias additus*)
* Filipininė džiunglinė musinukė (*Rhinomyias albigularis*)
* Floresinė džiunglinė musinukė (*Rhinomyias oscillans*)
* Pilkakrūtė džiunglinė musinukė (*Rhinomyias umbratilis*)
* *[[Rhinomyias nicobaricus]]*
* Rudauodegė džiunglinė musinukė (*Rhinomyias ruficauda*)
* Rusvašonė džiunglinė musinukė (*Rhinomyias insignis*)
* Skalūninė džiunglinė musinukė (*Rhinomyias goodfellowi*)
* Sulavesinė džiunglinė musinukė (*Rhinomyias colonus*)
Šnipas iš U.N.C.L.E.

** Šnipas iš U.N.C.L.E.** () – 2015 m. režisieriaus Guy Ritchie sukurtas filmas, paremtas to paties pavadinimo 1964-1968 m. serialu. 

## Pagrindiniai aktoriai
: *Aktorius – vaidmuo*
* Henry Cavill – Napoleonas Solo
* Arnie Hammer – Ilja Kuriakinas
* Alicia Vikander – Gabi
* Elizabeth Debicki – Viktorija Vinčiguera
* Jared Harris – Saundersas
* Hugh Grant – Aleksandras Vaverlis
* Luca Calvani – dėdė Rudis
* Christian Berkel – Udo
* Marianna Di Martino
* David Beckham
* Simona Caparrini

## Turinys

Šaltojo karo laikai. Berlyne buvęs sukčius ir meno kūrinių perpardavinėtojas, dabar tapęs CŽV agentu Napoleonas Solo padeda pabėgti į vakarinę miesto dalį dailiai mechanikei Gabi, kurios be žinios dingęs tėvas, kaip įtariama, padeda nusikaltėlių organizacijai kurti atominį ginklą. Jį persekioja rusų agentas Ilja Kuriakinas, tačiau netrukus abiem šnipams, vadovybėms nusprendus bendradarbiauti, tenka suvienyti jėgas. Kartu su Gabi jie vyksta į Italiją, kur ieško būdų prasiskverbti į nusikaltėlių organizaciją, kol atominė bomba dar nepagaminta. Abu šnipai ne tik kovoja dėl bendro tikslo, tačiau turi ir pavedimą atsikratyti varžovu, jei tik operacija bus sėkminga...
Galas (reikšmės)

**Galas** gali reikšti:
* galas – kokio nors daikto užsibaigimas (pvz., popieriaus galas), kartais taikomas ir laiko tarpsniams (pvz., vasaros galas);
* galas – galų tautos atstovas;
* galas (žymimas *Gal*) – gravimetrijoje naudojamas matavimo vienetas pagreičiui;
* galas – įvairiuose organizmuose arba audiniuose esanti deformacija;
* Galas – Romos imperatorius;
* Galas Anonimas – anoniminis metraštininkas.
Frazerijos

**Frazerijos** (*Fraseria*) – musinukinių (*Muscicapidae*) šeimos paukščių gentis.

## Rūšys
Genčiai priklauso 8 rūšys:
* Baltabruvė frazerija (*Fraseria cinerascens*)
* Miškinė frazerija (*Fraseria ocreata*)

## Šaltiniai
Miškinis akmeninis strazdas

* *Pseudocossyphus sharpei* (Gray, 1871)

**Miškinis akmeninis strazdas** (*Monticola sharpei*) – musinukinių (*Muscicapidae*) šeimos paukščių rūšis, priklausanti akmeninių strazdų (*Monticola*) genčiai. Šios rūšies paukščiai aptinkami tik Madagaskare.

## Išnašos
Videniškių kapinių koplyčia

**Videniškių kapinių koplyčia** – Paulinos Giedroic mauzoliejinė koplyčia, esanti Videniškių miestelyje, Molėtų rajone, matoma nuo kelio  (už 150 m į šiaurę). Mūrinė koplyčia stūkso ant kalvelės, viduryje veikiančių kapinių. Gyvenvietėje taip pat yra Šv. Lauryno bažnyčia, augustinų vienuolynas.

Kapinių koplyčios priklausomybė, buvusių palaidojimų likimas nėra aiškus. Šiuo metu ji stovi nenaudojama, bešeimininkė. Videniškių seniūnija 2016 m. sausio mėn. kreipėsi į rajono savivaldybę, siekdama pastato statuso įteisinimo ir galimybės jį atnaujinti. Už Europos Sąjungos fondų lėšas Videniškių kapinės (prieigos, tvora, apšvietimas) jau buvo tvarkomos 2012 m.

## Istorija

Pasak šalia Videniškių esančio Žižmaukos dvaro savininkės Jadvygos Kunigėlienės, šios koplyčios rūsyje buvo palaidoti jos giminės protėvių Pisankų (prosenelė Giedraitytė–Pisankienė ir kt.) atstovai. Šiuos teiginius patvirtina Videniškių praeities ilgametė tyrinėtoja istorikė Arimeta Vojevodskaitė (g. 1933 m.). Žinoma, kad dabartinė mūrinė koplyčia pastatyta 1904–1905 m. Stepono Giedraičio našlės pastangomis. Archyvuose išlikę koplyčios statybos brėžiniai. Šioje vietoje gausių palaidojimų apsuptyje jau nuo XVII a. stovėjusi medinė koplyčia. Videniškiai buvo didikų Giedraičių tėvonija. Išlikusi prie bažnyčios pristatyta šoninė koplyčia su jų giminės palaidojimais. Sovietmečiu kapinių koplyčia buvo neprižiūrima, apleista. Atgimimo metais ji buvo minimaliai paremontuota.

## Architektūra

Koplyčios statinys klasicizmo stiliaus, stačiakampio plano. Sienas skaido dorėninio orderio piliastrai. Fasaduose vietoj langų įrengtos baltais apvadais apjuostos nišos. Viduje įrengtas altorius.

## Literatūra
* Arimeta Vojevodskaitė. Istorinis pasakojimas apie Videniškius. – Vilnius: Petro ofsetas, 2015

## Šaltiniai
Juodoji medšarkinė musinukė

**Juodoji medšarkinė musinukė** (*Sigelus silens*) – musinukinių (*Muscicapidae*) šeimos paukščių rūšis, priklausanti **juodųjų medšarkinių musinukių** (*Sigelus*) genčiai. Šios rūšies paukščiai aptinkami Botsvanoje, PAR, Lesote, Mozambike, Svazilande.

## Išnašos
Vikimanija

**Vikimanija** () – oficiali kasmetinė Wikimedia Foundation konferencija. Šių konferencijų metu vyksta diskusijos ir pristatymai Vikipedijos, kitų šios enciklopedijos projektų, atvirojo kodo programų, nemokamo turinio ir žinių temomis, apie techninius ir socialinius šių temų aspektus.

Pirmojo Vikimanija konferencija įvyko 2005 m. rugpjūtį Frankfurte. Ji sutraukė apie 380 lankytojų. Konferencijos savaitėje vyko „Hacking Days“ – dienos, kurių metu programuotojai diskutuoja, išbando ir kuria įvairią programinę įrangą ir atviro kodo programas susijusias su Vikipedijos projektais. Pagrindiniai diskusijų pranešėjai buvo Jimmy Wales, Ross Mayfield, Richard Stallman ir Ward Cunningham.

Šios konferencijos rėmėjomis buvo Answers.com, SocialText, Sun Microsystems, DocCheck ir Logos Group kompanijos.

Pati didžiausia konferencija pagal dalyvių skaičių buvo 2014 m. surengta Londone. Ją aplankė apie 1 760 žmonių. Šios konferencijos pranešimus ir dalyvius filmavo JAV televizijos programos „60 Minutes“ kūrėjai. Pagrindinę diskusiją vedė Amnesty International vadovas Salil Shetty. Taip pat šioje konferencijoje dalyvavo naujai išrinkta Vikimedijos fondo vadovė iš Rusijos Lila Tretikov.

## Vikimanijos konferencijų apžvalga

## Šaltiniai
Radiškio piliakalnis

**Radiškio piliakalnis** – piliakalnis, stūksantis Selkavos viensėdyje, šalia kelio  (iš vakarų pusės), apie 0,65 km į šiaurę nuo Radiškio sankryžos – sankirtos su keliu , 4 km į šiaurę nuo  Vidiškių, Vidiškių seniūnijoje, Ukmergės rajone. Radiškio piliakalnis – naujas archeologinio paveldo objektas, išaiškintas 2015 m. 2016 m. sausio 7 d. įtrauktas į Kultūros paveldo registrą (unik. kodas ). 

Radiškio piliakalnis datuojamas I mūsų eros tūkstantmečiu ─ II tūkstantmečio pradžia.  Jis išsiskiria tuo, kad beveik neturi aiškios aikštelės. Ji yra labai smarkiai nuolaidėjanti į Šventosios upės slėnį, nuo kurio piliakalnį skiria Anykščių plentas. Ant piliakalnio pylimo aptiktas apie XX a. pr. medinis nugriuvęs kryžius, kuris yra apaugęs medžiais ir sunkiai matomas. Toks piliakalnis galėjo būti naudojamas kaip slėptuvė, kadangi ant jo nebūtų patogu nei gyventi, nei gintis. 

## Piliakalnio tyrimai

Piliakalnį 2015 m. birželio 18 d. žvalgė ir aprašė Kultūros paveldo centro archeologai. Nustatyta, kad piliakalnis yra  įrengtas Šventosios upės dešiniojo kranto viršutinės terasos lapuočiais apaugusiame iškyšulyje, iš rytų pusės – žemesnė Šventosios terasa, o šiaurės vakaruose ir vakaruose toliau tęsiasi aukštuma. Piliakalnio aikštelė trikampė, orientuota šiaurės vakarų-pietryčių kryptimi, apie 40 m ilgio ir 25 m pločio šiaurės vakarų gale ties pylimu, apie 2 m žemėja link pietrytinio galo, o maždaug 10 m ilgio atkarpoje šiame gale išsilygina ir tampa beveik horizontali.  Aikštelė yra apaugusi lapuočiais medžiais ir krūmais.

Šiaurės vakarinėje pusėje Radiškio piliakalnio aikštelę nuo aukštumos skiria lenktas, apie 12 m pločio ir 2 m aukščio (nuo aikštelės) pylimas labai stačiu išoriniu šlaitu, žemėjančiais galais. Pylimo išorėje pastebėta įduba ─ buvusio griovio liekanos. Piliakalnio šlaitai yra nuo 6-10 m iki 12-14 m aukščio, statūs šiaurės rytų dalyje. Šlaitai yra paveikti gamtinės erozijos, beveik visi, išskyrus pietvakarinį šlaitą, apaugę lapuočiais medžiais ir krūmais.

## Nuotraukos

Vaizdas:Radiškio piliakalnio kryžius nu.jpg|Nugriuvęs kryžius
Vaizdas:Vaizdas ant Radiškio piliakalnio.jpg|Vaizdas ant piliakalnio


## Šaltiniai

## Nuorodos
* Sąrašas:Lietuvos piliakalniai
* Ukmergės rajono piliakalniai 
* Radiškio piliakalniui suteikta teisinė apsauga
Lila Tretikov

**Lila Tretikov** (, gimė kaip ***Olga (Lialia) Tretjekova***, , g. 1978 m. sausio 25 d.) – Vikimedijos fondo vadovė iš Rusijos. Gimusi Maskvoje ji dar paauglė emigravo į JAV ir ten iki šiol gyvena. 1999 m. ji pradėjo dirbti programų inžinerijos srityje Kalifornijoje, ten įkūrė ir savo technologijų marketingo kompaniją.

2014 m. ji tapo naująja Vikimedijos fondo vadove, pakeitusi Kanados žurnalistę Siu Gardner. Jos paskyrimas į šias pareigas buvo nevienareikšmiškai sutiktas Vikipedijos bendruomenės, mat L. Tretikov prieš tai Vikipediją redagavo tik vieną kartą. Ji taip pat yra kompanijų „OpenEd“ ir „Rackspace“ valdybų narė.

2016 m. Lila Tretikov atsistatydino iš pareigų po kilusio triukšmo dėl $250 tūkst. paramos iš „Knight Foundation“, ne pelno siekiančios organizacijos, kuri ketino pastarąsias lėšas skirti paieškos sistemos () kūrimui. Tačiau daugelis Vikipedijos redaktorių vėliau apie tai sužinoję pasipiktino dėl to, kad pinigai buvo švaistomi be reikalo ir jai netrukus po to teko atsistatydinti iš pareigų, laikinai užleidžiant pareigas Katherine Maher.

## Šaltiniai
Komorinė geltonsnapė musinukė

**Komorinė geltonsnapė musinukė** (*Humblotia flavirostris*) – musinukinių (*Muscicapidae*) šeimos paukščių rūšis, priklausanti **komorinių geltonsnapių musinukių** (*Humblotia*) genčiai. 

## Išnašos
Virtuali savanorystė

**Virtuali savanorystė** – tai savanorystės veikla naudojantis internetu. Ši veikla taip pat vadinama **e-savanoryste**.

Virtualia savanoryste dažniausiai savanoriai užsiima trumpą laiką. Pagal atliktą tyrimą, savanoriai internete dažniausiai pasirenka veiklas, reikalaujančias 1-5 valandų darbo per savaitę ir apie pusę visų savanorių prie šokios veiklos prisideda 12 ar mažiau savaičių. Kai kurios organizacijos siūlo savanoriams veiklas trunkančias nuo 10 minučių iki valandos. Ypatingas e-savanorystės bruožas yra tai, jog šia veikla galima užsiimti neribojant atstumo. Žmonės su tam tikra negalia ar kitais ribojimais gali užsiimti šia veikla, ko negalėtų daryti įprastinėje savanorystėje. E-savanorystė padeda didinti žmogui pasitikėjimą savimi. Taip pat ši veikla leidžia dalyviams pritaikyti savanorystės veiklą savo asmeniniams poreikiams ar gyvenimo būdui.

Žmonės e-savanoryste užsiima atlikdami įvairias veiklas, tokias kaip:

* įvairius tyrimus
* kuriant programinę įrangą (dažniausiai atvirojo kodo programas)
* redaguojant ir tobulinant programas
* kuriant interneto svetaines
* redaguojant ir rašant pasiūlymus, spaudos pranešimus, naujienas ir t. t.
* verčiant dokumentus
* duomenų bazių kūrimas
* grafikų kūrimas
* dokumentų skenavimas
* pateikiant teisinę, verslo, medicinos, žemės ūkio ar kitokią informaciją
* konsultuojant žmones
* elektroninis studentų mokymas
* interneto diskusijų grupių moderavimas
* rašant dainas
* kuriant tinklalaides
* vaizdo medžiagos redagavimas
* naujienų stebėjimas
* atsakymas į įvairius klausimus
* nuotraukų ar kitų dokumentų žymėjimas
* prižiūrint kitas e-savanorystės veiklas

## Šaltiniai
Mėlynosios musinukės

* *Stoparola*

**Mėlynosios musinukės** (*Cyornis*) – musinukinių (*Muscicapidae*) šeimos paukščių gentis.

## Rūšys
Gentyje yra 32 rūšys:
* Baltapilvė mėlynoji musinukė (*Cyornis pallipes*)
* Baltauodegė mėlynoji musinukė (*Cyornis concretus*)
* Bornėjinė mėlynoji musinukė (*Cyornis superbus*)
* *[[Cyornis magnirostris]]*
* *[[Cyornis omissus]]*
* Didžiasnapė mėlynoji musinukė (*Cyornis caerulatus*)
* Hainaninė mėlynoji musinukė (*Cyornis hainanus*)
* Hiacintinė mėlynoji musinukė (*Cyornis hyacinthinus*)
* Kalninė mėlynoji musinukė (*Cyornis banyumas*)
* Malaizinė mėlynoji musinukė (*Cyornis turcosus*)
* Mangrovinė mėlynoji musinukė (*Cyornis rufigastra*)
* Mėlyngurklė mėlynoji musinukė (*Cyornis rubeculoides*)
* Mėlynkrūtė mėlynoji musinukė (*Cyornis herioti*)
* Palavaninė mėlynoji musinukė (*Cyornis lemprieri*)
* Pilkaskruostė mėlynoji musinukė (*Cyornis poliogenys*)
* Rusvakrūtė mėlynoji musinukė (*Cyornis tickelliae*)
* Sanfordo mėlynoji musinukė (*Cyornis sanfordi*)
* Sulavesinė mėlynoji musinukė (*Cyornis hoevelli*)
* Sumatrinė mėlynoji musinukė (*Cyornis ruckii*)
* Vienspalvė mėlynoji musinukė (*Cyornis unicolor*)


Image:Cyornis whitei, female - Mae Wong, Thailand.jpg|Kalninė mėlynoji musinukė (*Cyornis banyumas*) 
Image:Hainan-blue-flycatcher.jpg| Hainaninė mėlynoji musinukė (*Cyornis hainanus*)
Image:Blue-fronted Flycatcher - Sulawesi MG 5103 (19329646411).jpg|Sulavesinė mėlynoji musinukė (*Cyornis hoevelli*)
Image:Cyornis omissus.jpg| *[[Cyornis omissus]]*
Image:Cyornis poliogenys.jpg|Pilkaskruostė mėlynoji musinukė (*Cyornis poliogenys*)


## Šaltiniai
Niltavos

**Niltavos** (*Niltava*) – musinukinių (*Muscicapidae*) šeimos paukščių gentis.

## Rūšys
* Davido niltava (*Niltava davidi*)
* Didžioji niltava (*Niltava grandis*)
* Mažoji niltava (*Niltava macgrigoriae*)
* Ryškioji niltava (*Niltava vivida*)
* Rusvapilvė niltava (*Niltava sundara*)
* Sumatrinė niltava (*Niltava sumatrana*)


Image:2006-large-niltava.jpg|Didžioji niltava (*Niltava grandis*)
Image:Small Niltava Pangolakha WLS East Sikkim India 24.05.2015.jpg|Mažoji niltava (*Niltava macgrigoriae*)
Image:Rufous-bellied Niltava.jpg|Rusvapilvė niltava (*Niltava sundara*)
Image:Niltava vivida -Wawu Shan, Sichuan, China-8.jpg|Ryškioji niltava (*Niltava vivida*)
Auksinė (reikšmės)

**Auksinė** gali reikšti:

* auksinė – spalva;
* Auksinė (Golubaja) – upė Kaliningrado srityje.
Emīls Balceris

**Emilis Balceris** (; g. 1992 m. liepos 7 d.) – Latvijos dainininkas, grupių „Musiqq“ ir „Bermudu Divstūris“ narys.

Atlikėjo karjerą pradėjo studijoje „Aprīļa pilieni“. Jis buvo kelių tarptautinių konkursų laureatas. Bendradarbiavo su atlikėja Sabīne Berezina, Latvijos „Eurovizijos“ atrankos *Eirodziesma* 2008 ir 2009 m. dalyve. 2007 metais Emīls dalyvavo televizijos šou „Latvijas talants“, o kitais metais ir televizijos projekte „Koru kari“. 2010 m. vasarą dalyvavo X-oje latvių mokyklos jaunimo dainų ir šokių šventėje.

2009 metais kartu su Maratu Ogleznevu subūrė duetą „Musiqq“. Keletas jų dainų „Klimata kontrole“, „Abrakadabra“ bei „Dzimšanas diena“ tapo radijo hitais Latvijoje. 2011 metais „Musiqq“ dalyvavo „Eurovizijos“ dainų konkurse su daina „Angel in Disguise“ ir užėmė 17 vietą pusfinalyje.

## Nuorodos
* Daina ''Angel in Disguise''
Marats Ogļezņevs

**Maratas Ogleznevas** (; g. 1983 m. birželio 28 d. Liepojoje) – Latvijos dainininkas ir dainų autorius, dabartinis grupės „Musiqq“ narys.

Muzikinę karjera pradėjo 1990 m. 1998-aisiais su Ruslanu Kuksinovičiumi įkūrė hiphopo ir R&B muzikos grupę „Device“, gyvavusi iki 2009 metų. Išleido tris studijinius albumus – „Better Days/Labākas Dienas“, „18 Touchez“ ir „2 Hot 4 LV“. Tuo pat metu su Emiliu Balceriu subūrė kitą muzikos duetą „Musiqq“. Keletas jų dainų „Klimata kontrole“, „Abrakadabra“ bei „Dzimšanas diena“ tapo radijo hitais Latvijoje. 2011 metais „Musiqq“ dalyvavo „Eurovizijos“ dainų konkurse su daina „Angel in Disguise“ ir užėmė 17 vietą pusfinalyje.

## Nuorodos
* Daina ''Angel in Disguise''
Juozapas Nikodemas fon Goesas

**Juozapas Nikodemas fon Goesas** (*Joseph Nikodem von Goes,* gimė – 1805 m. gruodžio 25 d. Pociūnuose, krikštytas – Pašvitinio bažnyčioje, mirė – 1877 m. balandžio 13 d. Joniškyje) – vokiečių kilmės dvarininkas, Kuršo (Lietuvos pagal oficialius dokumentus buvo priskirti Kuršo baronų linijai), Švedijos fon Goesų giminės (nuo 1500 m.) atstovas, aktyvus Joniškio visuomenės veikėjas. Giminiavosi su Joniškio bajorų ir miestiečių giminėmis – vedė bajoraitę Pervainaitę (1825 m.), miestietę Čepulevičiūtę (1844 m.), dukras ištekino už bajorų Leparskio, Čižo (1837 m.), miestiečio Čepulevičiaus (1847 m.), Simonavičiaus.

1840–1844 m. vadovaujamas Karolio Čižo kartu su kitais joniškiečiais bajorais Vincentu Drigotu, Ignu Šileika, Ignu Jacevičiumi, Jurgiu Končevskiu, Juozapu fon Goesu, Leopoldu Jablonskiu, Stanislovu Čižu, Vincentu Staškevičiumi, Ignu Leparskiu, Konstantinu Michnevičiumi, Martinjonu Žoramskiu, Kajetonu Leparskiu, Jonu Jurgiu Matavičiumi, Pranciškumi Kersnovskiu, Aleksandru Leparskiu, Juozapu Šidlausku, Petru Čižu ir kitais 1840–1846 m. kovojo už Joniškio laisvę nuo dvaro, savivaldos atgavimą, rotušės institucijos atkūrimą, valdiškos mokyklos, policijos nuovados steigimą. Valdė 58,5 ha sklypus Joniškio mieste (dab. Šiaulių Senoji, Žemaičių, Livonijos g.) ir laukų teritorijoje, nuo 1864 m. – 94 ha dydžio Medvilionių dvarą.

Palaidotas Kalnelio kapinėse.

Jo vaikai Stanislovas ir Teresė fon Goesai – garsūs XIX a. pabaigos – XX a. pradžios lietuvių tautinio atgimimo veikėjai.

## Galerija

Šiaulių Senosios g. sankryža 2016 m.JPG|Goesų valda Joniškyje, Šiaulių Senosios ir Pašvitinio g. sankryžoje. Įgyta iš pirmosios santuokos su Pervainaite, čia mirė Juozapas
Goesų valdos 1-2016 m.JPG|Goesų valda Joniškio miesto laukų teritorijoje (dabar Sabačiūnų kaimas). Įgyta iš pirmosios santuokos su Pervainaite. Senasis kelias Šiaulių link
Goesų valdos 2-2016 m.JPG|Goesų valda Joniškio miesto laukų teritorijoje, atitekusi Antanui Gravrogkui, alėja į sodybą
Goesų valdos 3-2016 m.JPG|Goesų valda Joniškio miesto laukų teritorijoje (dabar Sabačiūnų kaimas)
Goesų valdos 4-2016 m.JPG|Goesų valda Joniškio miesto laukų teritorijoje (dabar Sabačiūnų kaimas)
Medvilioniai-2006-4.jpeg|Medvilionių bajorkaimis, įsigytas 1864 m.


## Šaltiniai
Dviveidis (1969 filmas)

**Dviveidis** (, ) – 1969 m. sukurtas trileris pagal Edgar Wallace romaną „The Face in the Night“.

## Pagrindiniai aktoriai
: *Aktorius – vaidmuo*
* Klaus Kinski – Džonas Aleksanderis
* Christiane Kruger – Kristina
* Gunther Stoll – inspektorius Stivensas
* Annabella Incontrera – Liza
* Sydney Chaplin – mis Braun
* Barbara Neill – Alisa
* Margaret Lee – Helena Aleksander
* Alice Arno
* Carlo Marcolino
* Ingazio Dolce

## Turinys

Milijonieriaus Džono Aleksanderio žmona Helena, nors ir myli jį, tuo pačiu turi meilužę, su kuria praktiškai nesislapsto nuo vyro. Kartą ji išvažiuoja iš namų automobiliu, kurio nesuvaldo ir žūna avarijoje. Po mėnesio grįžęs į namus, jis randa juose nepažįstamą merginą Kristiną. Džonas ją išveja, tačiau mergina pasprunka kartu su jo raktais ir Džonas priverstas jos ieškoti. Jiedu atsiduria pogrindiniame teatre, kuriame rodomas erotinis filmas. Ekrane matyti dvi moterys ir Džonui atrodo, kad viena iš jų, kurios veido nebuvo matyti, yra jo velionė žmona. Kristina suorganizuoja jam filmo kopiją, o Džonas per prievartą išgauna daugiau informacijos, kuri tik patvirtina, kad ekrane jis matė Heleną. Jis kreipiasi pagalbos į policiją, tačiau ši mažai kuo gali padėti, kaip ir susitikimas su Liza, buvusia žmonos meiluže. 

Galiausiai Džonas susitinka paslaptingą moterį, kuri atrodo kaip avarijoje apdegusi Helena. Ši prašo buvusio vyro ją nužudyti, tačiau tai spąstai, kuriais policija siekė išprovokuoti tikrąjį žudiką – Helenos tėvą...